CELEX: 32017R1344
Language: fi
Date: 2017-07-18 00:00:00
Title: Komission täytäntöönpanoasetus (EU) 2017/1344, annettu 18 päivänä heinäkuuta 2017, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

19.7.2017   
               
               
                  FI
               
               
                  Euroopan unionin virallinen lehti
               
               
                  L 186/3
               
            KOMISSION TÄYTÄNTÖÖNPANOASETUS (EU) 2017/1344,
      annettu 18 päivänä heinäkuuta 2017,
      tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan e alakohdan,
      sekä katsoo seuraavaa:
      
                  (1)
               
               
                  Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’ tai ’CN’, joka on mainitun asetuksen liitteenä I.
               
            
                  (2)
               
               
                  Yhdistetyn nimikkeistön 17 ryhmän 4 ja 5 lisähuomautuksen samoin kuin 21 ryhmän 3 ja 4 lisähuomautuksen nykyisessä tekstissä viitataan komission asetuksen (EY) N:o 951/2006 (2) 42 artiklaan, jossa esitetään menetelmät raakasokerin ja tiettyjen siirappien sokeripitoisuuden laskemiseksi.
               
            
                  (3)
               
               
                  Asetuksen (EY) N:o 951/2006 42 artiklan 2, 3 ja 4 kohta poistetaan 1 päivästä lokakuuta 2017 sokerintuotannon kiintiöjärjestelmän muututtua maatalouspolitiikan muutosten seurauksena. Näin ollen viittauksia asetuksen (EY) N:o 951/2006 42 artiklaan 17 ryhmän 4 ja 5 lisähuomautuksessa ja 21 ryhmän 3 ja 4 lisähuomautuksessa ei enää tarvita.
               
            
                  (4)
               
               
                  Oikeusvarmuuden vuoksi ja oikeudellisen tyhjiön muodostumisen välttämiseksi on tarpeen muuttaa kyseisiä lisähuomautuksia ja sisällyttää sovellettavat analyysimenetelmät suoraan kyseisiin huomautuksiin.
               
            
                  (5)
               
               
                  Kun otetaan huomioon sokeripitoisuuden määrittämisessä käytettyjen analyysimenetelmien parantuminen, tiettyjen 17 ryhmään kuuluvien tuotteiden sokeripitoisuuden laskemiseksi nykyään käytetty analyysimenetelmä, johon voivat vaikuttaa näytematriisi tai mittausta häiritsevät yhdisteet, olisi korvattava korkean erotuskyvyn nestekromatografiamenetelmällä, jäljempänä ’HPLC-menetelmä’.
               
            
                  (6)
               
               
                  HPLC-menetelmää ei kuitenkaan voida soveltaa useisiin muihin 17 tai 21 ryhmään kuuluviin tuotteisiin, joiden sokeripitoisuus ei perustu yksinomaan sakkaroosiin, fruktoosiin, glukoosiin ja maltoosiin, koska niissä on myös muita sokereita. Kyseisten tuotteiden sakkaroosipitoisuus, mukaan lukien muiden sokerien pitoisuudet sakkaroosina ilmaistuna, olisi määritettävä refraktometrisellä mittausmenetelmällä komission täytäntöönpanoasetuksen (EU) N:o 974/2014 (3) liitteen mukaisesti.
               
            
                  (7)
               
               
                  Jotta varmistetaan, että yhdistettyä nimikkeistöä tulkitaan kaikkialla unionissa yhdenmukaisesti määritettäessä tiettyjen tuotteiden sokeripitoisuutta, yhdistetyn nimikkeistön toisen osan 17 ryhmän 4 ja 5 lisähuomautusta ja 21 ryhmän 3 ja 4 lisähuomautusta olisi muutettava.
               
            
                  (8)
               
               
                  Sen vuoksi asetusta (ETY) N:o 2658/87 olisi muutettava.
               
            
                  (9)
               
               
                  Asetuksen (EY) N:o 951/2006 42 artiklan 2, 3 ja 4 kohta kumotaan 1 päivästä lokakuuta 2017. Sen vuoksi tätä asetusta olisi sovellettava samasta päivästä alkaen.
               
            
                  (10)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Muutetaan asetuksen (ETY) N:o 2658/87 liitteessä I oleva toinen osa seuraavasti:
      
                  a)
               
               
                  korvataan 17 ryhmän 4 ja 5 lisähuomautus seuraavasti:
                  
                              ”4.
                              
                           
                           
                              Alanimikkeisiin 1702 20 10, 1702 60 95 ja 1702 90 71 kuuluvien tuotteiden osalta sokeripitoisuus (sakkaroosi, fruktoosi, glukoosi ja maltoosi, jossa fruktoosi ja glukoosi ilmaistaan vastaavana määränä sakkaroosia) määritetään korkean erotuskyvyn nestekromatografiamenetelmällä (HPLC-menetelmä) seuraavan kaavan mukaisesti:
                              
                                 S + 0,95 × (F + G) + M
                              
                              
                                 jossa:
                              
                              
                                           
                                       
                                       
                                          
                                             ”S” on HPLC-menetelmällä määritetty sakkaroosipitoisuus;
                                          
                                       
                                    
                                           
                                       
                                       
                                          
                                             ”F” on HPLC-menetelmällä määritetty fruktoosipitoisuus;
                                          
                                       
                                    
                                           
                                       
                                       
                                          
                                             ”G” on HPLC-menetelmällä määritetty glukoosipitoisuus;
                                          
                                       
                                    
                                           
                                       
                                       
                                          
                                             ”M” on HPLC-menetelmällä määritetty maltoosipitoisuus.
                                          
                                       
                                    
                                 Alanimikkeisiin 1702 60 80, 1702 90 80 ja 1702 90 95 kuuluvien tuotteiden osalta sakkaroosipitoisuus, mukaan lukien muiden sokerien pitoisuudet sakkaroosina ilmaistuna, määritetään refraktometrisellä menetelmällä (ilmaistuna Brix-asteina komission täytäntöönpanoasetuksen (EU) N:o 974/2014
                                  (*1)
                                 liitteen mukaisesti). Alanimikkeisiin 1702 60 80 ja 1702 90 80 kuuluvien tuotteiden osalta tulokset muunnetaan vastaavaksi määräksi sakkaroosia kertomalla Brix-asteet kertoimella 0,95.
                           
                        
                              
                                 5.
                              
                           
                           
                              Alanimikkeissä 1702 30 10, 1702 40 10, 1702 60 10 ja 1702 90 30 tarkoitetaan ilmaisulla ”isoglukoosi” glukoosista tai sen polymeereistä saatua tuotetta, jossa on kuivapainosta määritettynä vähintään 10 prosenttia fruktoosia.
                              
                                 Kyseisiin alanimikkeisiin kuuluvien tuotteiden osalta sakkaroosipitoisuus, mukaan lukien muiden sokerien pitoisuudet sakkaroosina ilmaistuna, määritetään refraktometrisellä menetelmällä (ilmaistuna Brix-asteina täytäntöönpanoasetuksen (EU) N:o 974/2014 liitteen mukaisesti).
                              
                           
                        
                     (*1)  Komission täytäntöönpanoasetus (EU) N:o 974/2014, annettu 11 päivänä syyskuuta 2014, hedelmä- ja vihannesjalosteiden liukoisen kuiva-ainepitoisuuden refraktometrisen mittausmenetelmän vahvistamisesta niiden luokittelemiseksi yhdistettyyn nimikkeistöön (EUVL L 274, 16.9.2014, s. 6).”;"
						
               
            
                  b)
               
               
                  korvataan 21 ryhmän 3 ja 4 lisähuomautus seuraavasti:
                  
                              ”3.
                              
                           
                           
                              Alanimikkeessä 2106 90 30 tarkoitetaan ilmaisulla ”isoglukoosi” tuotetta, joka on valmistettu glukoosista tai sen polymeereistä ja jossa on kuivapainosta määritettynä vähintään 10 prosenttia fruktoosia.
                           
                        
                              
                                 4.
                              
                           
                           
                              Alanimikkeisiin 2106 90 30 ja 2106 90 59 kuuluvien tuotteiden osalta sakkaroosipitoisuus, mukaan lukien muiden sokerien pitoisuudet sakkaroosina ilmaistuna, määritetään refraktometrisellä menetelmällä (ilmaistuna Brix-asteina komission täytäntöönpanoasetuksen (EU) N:o 974/2014
                               (*2)
                              liitteen mukaisesti).
                           
                        
                     (*2)  Komission täytäntöönpanoasetus (EU) N:o 974/2014, annettu 11 päivänä syyskuuta 2014, hedelmä- ja vihannesjalosteiden liukoisen kuiva-ainepitoisuuden refraktometrisen mittausmenetelmän vahvistamisesta niiden luokittelemiseksi yhdistettyyn nimikkeistöön (EUVL L 274, 16.9.2014, s. 6).”"
						
               
            2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      Sitä sovelletaan 1 päivästä lokakuuta 2017.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 18 päivänä heinäkuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EYVL L 256, 7.9.1987, s. 1.
      
         (2)  Komission asetus (EY) N:o 951/2006, annettu 30 päivänä kesäkuuta 2006, neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta (EUVL L 178, 1.7.2006, s. 24).
      
         (3)  Komission täytäntöönpanoasetus (EU) N:o 974/2014, annettu 11 päivänä syyskuuta 2014, hedelmä- ja vihannesjalosteiden liukoisen kuiva-ainepitoisuuden refraktometrisen mittausmenetelmän vahvistamisesta niiden luokittelemiseksi yhdistettyyn nimikkeistöön (EUVL L 274, 16.9.2014, s. 6).